Kaskabeleta

Kaskabeleta baserritar eta nekazari giroko euskal haurrek erabili zituzten hots-tresnetako bat da. Kalaka eta kanaberaren tipotakoa da idiofono motakoa den perkusiozko tresna hau, baina kasu honetan, fruitua bildu ondoren moztutako arto landare baten makilarekin egina da. Honi, muturretik erdialderaino luzetara ebaketa batzuk eginda, kirtenetik helduta astinduz, sortutako xaflek elkarren kontra talka eginez egiten du hotsa. Pitzatuta ez dagoen aldetik helduta, astinduz, kalaka baten moduan funtzionatzen du.Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 114.or. 

 Mota desberdinak 
 Nafarroa Garaiko toki batzuetan bi ebaketa bakarrik egiten omen zituzten eta "kalaka" izena ematen zioten. Kaskabeletak hots gehiago eman dezan arto makila berde xamar egotea komenigarria omen da. Mutikoek egiten zituzten.DONOSTIA, Padre. "Instrumentos Musicales Populares Vascos". Obras Completas del Padre Donostia (2. alea). Bilbo: Editorial La Gran Enciclopedia Vasca, 1983; 257-309 orr.

 Antzuolan beste modu batean egiten ziren hots jostailu hauek. Han arto makilari ebaketa bakarra eginez, bi xaflako kaskabeletak erabiltzen zituzten. Kirtenetik hartu eta astinduz kalakarekin egiten den bezala bi xaflek talka egiten dute hotsa eginez.

 Lekeitioko haurrek egiten zituzten eta jolasten zuten arto makilazko "pla pla" izen onomatopeikoa duten kaskabeletekin. Arto makilari luzetara ebaketa bat edo bi eginez, Lekeitiokoak bi eta hiru xaflakoak ziren.

 Erreferentziak 

 Kanpo estekak 
 Kaskabeletaren irudiak eta bideoa Soinuenea Herri Musikaren Txokoaren webgunean.

Kategoria:Haurrak
Kategoria:Antzuolako kultura
Kategoria:Lekeitioko kultura
Kategoria:Baserriak
Kategoria:Euskal Herriko musika tresnak
Kategoria:Artoa
Kategoria:Idiofonoak